HomePod kan afspille FLAC-filer

Der er godt nyt til audiofile. Apple dropper sin stædige insisteren på sit eget tabsfri lydformat, ALAC, og åbner HomePod så den kan afspille det åbne og mere udbredte FLAC-format. Det skriver sitet 9to5Mac.

FLAC er et lydformat lige som MP3, men FLAC overfører alle data i musikken uden tab af lydkvalitet. Formatet har længe været yderst populært hos audiofile, men Apple har hidtil nægtet at lade sine afspillere – iPod, iPhone, etc. – afspille FLAC. Selskabet har i stedet insisteret på sit eget, lukkede, format kaldet ALAC.

Man kan så diskutere, om det overhovedet giver mening at afspille tabsfri musik på en (mono-) højttaler som HomePod.

FLAC via AirPlay 2

Derfor er det også interessant, at det unægteligt ser ud til, at den kommende trådløse standard AirPlay 2 vil understøtte streaming af FLAC-formatet. Streaming ag musik foregår i dag primært via Bluetooth, der hakker et godt stykke af lydkvaliteten – eller via wifi som hos f.eks. Sonos, som ikke kan håndtere tabsfri lydfiler.

AirPlay kan kobles til “rigtige” hifi-højttalere – og med rette setup giver FLAC-streaming pludselig mening.

HomePod lanceres i USA den 9. februar, mens AirPlay 2 forventes at blive lanceret sammen med iOS 11.3 senere på foråret.

Læs mere om Apples HomePod her: 6 ting du skal vide om Apples HomePod

Og læs om mulighederne i AirPlay 2 her: Apple AirPlay 2 – hvad er det og hvad kan det?

HomePod kan afspille FLAC-filer